26/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial de A Coruña
Servizo de Infraestruturas
Anuncio de levantamento de actas previas á ocupación

Resolución do 22 de marzo de 2010, do Servizo de Infraestruturas da Coruña, pola que se sinala a data para o levantamento de actas previas á ocupación dos bens e dereitos afectados polas obras do proxecto modificado n.º 1 corredor Brión-Noia. Treito: Martelo-Noia, clave AC/03/008.01.3.2. M1, termos municipais de Lousame e Noia. O artigo 28 do vixente Estatuto de Autonomía establece no seu apartado 2.º a competencia da Comunidade Autónoma galega no desenvolvemento lexislativo e a execución da lexislación do Estado en materia de expropiación forzosa. Con data de 13 de marzo de 2007, o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de trazado do corredor Brión-Noia. Con data de 12 de abril de 2007, a Xunta de Galicia procedeu á declaración da utilidade pública e urxente a ocupación dos bens e dereitos necesarios a efectos de expropiación para a mencionada obra por Decreto 78/2007, publicado no Diario Oficial de Galicia de data de 3 de maio de 2007. Con data de 1 de marzo de 2010, a directora xeral de Infraestruturas, por delegación do conselleiro de Medio Ambiente, Territorio e Infraestruturas aprobou o proxecto modificado n.º 1 corredor Brión-Noia. Tramo: Martelo-Noia, clave AC/03/008.01.3.2. M1, termos municipais de Lousame e Noia. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954 e 56 e seguintes do regulamento para a súa aplicación, este Servizo, en uso das facultades que Ile confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios dos concellos de Lousame e Noia, para que comparezan no lugar, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar das fincas se o consideran necesario. Termo municipal de Lousame Lugar: Casa Consistorial do Concello de Lousame Data: 19 de abril de 2010 de 9.30 a 13.30 horas dende a A até a Z Termo municipal de Noia Lugar: Casa Consistorial do Concello de Noia Data: 20 de abril de 2010, de 9.30 a 13.30 horas, dende Gurjinder Bryan Jesus Caride Lascuevas, Ricardo até Olegaria Beltran de Heredia Cutitaru, María. Data: 21 de abril de 2010, de 9.30 a 13.30 horas, dende Comunidad M. V. M. C. até Madalina Mihaela Aurel Villamuza, Antonio. Data: 22 de abril de 2010, de 9.30 a 13.30 horas, dende Juanatey Fernández, Benito até Roo Pastoriza, Manuela Flora. Data: 23 de abril de 2010, de 9.30 a 13.30 horas, dende Gurutz Rosa Concepcion Elhombre Meijon, Diego Ignacio Viudes Albelda até a Z. A relación de titulares cos bens e dereitos afectados, así como o plano parcelario correspondente estarán expostos nos concellos de Lousame e Noia e no Servizo de Infraestruturas da Coruña (praza Luis Seane, s/n, 8.ª planta, 15071 - A Coruña). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, documento nacional de identidade e o último recibo da contribución podendo facerse compañar, pola súa conta, se o estiman oportuno, dos seus peritos e notarios. Así mesmo, e no cumprimento do establecido no artigo 56 do Regulamento da lei de expropiación forzosa ábrese información pública durante un prazo de quince días, contados a partir do seguinte ó da publicación desta resolución e até o momento do levantamento da Acta Previa á Ocupación correspondente, a fin de que os interesados poidan formular por escrito, ante este Servizo de Infraestruturas da Coruña, praza Luis Seoane, s/n, 8.ª planta, as alegacións que estimen pertinentes co obxecto de emendar posibles erros padecidos ó relaciona-los bens afectados pola urxente ocupación. O xefe do Servizo Anjali Quarshie Gumpert. Andreia Alexandra Maria Gregoria Fredriksson Lauriño